Maestro Antonio Miruzzi twieled il-Furjana fis-sena 1866 minn Ġiuseppi Miruzzi u Michelina Brincat. Minn mindu kien tifel żgħir hu kellu ġibda kbira u mħabba tal- għaġeb għal mużika. Għalhekk żijuh, Paolo Miruzzi li kien Surmast tal-Banda La Vallette, wara li skopra t- talenti mużikali tiegħu nkorraġieh biex jgħallmu l-ewwel il-pjanu u mbagħad strumenti oħra. Iċ-ċkejken Antonio kien jieħu l-istudju bl-akbar serjetà u interess għax kellu ambizzjoni u dedika u l-ewwel Banda li ħa f'idejh kienet dik ta' Nicold Isouard tal-Mosta fl-1894. Din il-Banda għenitu ħafna biex jakkwista ċertu esperjenza kemm fit-tagħlim u kemm fid-direżżjoni Is- suċċessi li kiseb ma' din il-Banda servew biex ismu jixtered fil-kamp mużikali ta' dak iż-żmien. Dam ma' din il-Banda sal-1909. Fl-aħħar tad-disgħinijiet tas-seklu l-ieħor Maestro Miruzzi kien diġa Direttur tas-Soċjeta' Mandolinistika la Vallette u agent Direttur tas-istess Banda. Kienet is-sena 1899 li l-Maestro ngħaqad mal- Banda San Ġużepp tal-Ħamrun. Minn dik is-sena bdew jimbtu relazzjonijiet tajbin bejn is-Soċjetà La Vallette u s- Soċjetà San Ġużepp tal-Ħamrunuli għadhom relazzjonijiet tajba sal-lum. Fis-sena 1900 kien ingħaqad mal-Banda Cavallieri di Malta ta' tas-Sliema. Maestro Miruzzi kien Direttur mal-Banda Pio X ta' Ħal Lija fejn oriġinarjament din l-Għaqda twaqfet bħala Soċjetà Orkestrali biss, Maestro Miruzzi trasformaha f'Soċjetà Bandistika u dan dam magħha għal 20 sena jiġifieri mis-sena 1906 sas-sena 1926. Banda oħra li Maestro Miruzzi ħa f'idejh kienet il- Banda Sant'Andrija ta' Hal Luqa; dam magħhom 8 snin, minn 1914 sal-1922. L-aħħar Banda li Maestro Miruzzi ħa f'idejh kienet il-Banda Beland taz-Zejtun. Hu mexxa din il-Banda minn 1919 sal-1932, jiġifieri 13 il-sena. Għalkemm Maestro Miruzzi qatta' żmien twil mal- Banda San Ġużepp tal-Hamrun, pero' l-aħħar Banda li dderieġa kienet dik tal-Banda Beland taż-Żejtun. Hu rtira għal kollox minn Surmast Direttur fil- 1932 imħabba saħtu. Miruzzi kellu qalb kbira għal mużika; il- mużika kienet tbaqbaq ġo fih. Kienet il-ħajja u l-għajxien tiegħu; kien jieħu l-mużika bl-akbar dedikazzjoni u professjonalità; kien bniedem soċjevoli, dħuli, b'manjieri sinjorili imma waqt il-kunċerti u l-esekuzzjoni tal- proġrammi kien bniedem ta'dixxiplina kbira. Maestro Miruzzi ma kienx biss għalliem u direttur, imma kien kompożitur prolifiku u versatili. Hu kkompona bosta innijiet u marċi sinfoniċi għal diversi baned minnbarra numru li ma jingħaddx ta' valżi, polki, mażurki, marċi trijofali u funebri. Naqraw fil- Malta Tagħna li 'fil-1910 Maestro Miruzzi ġie ppremjat b'diploma tal-konkors li sar f'Firenze għal valż li hu ppreżenta u kien ikkunsiderat bħala biċċa mużika ta' valur.' Ix-xogħlijiet kollha tiegħu għandhom valur mużikali mill-akbar għax kollha juru xogħol ta' ħila aristika, ta' storja soċjali u reliġjużi u ta' kultura mużikali. Mhux ta' b'xejn li l-mużika tiegħu hi immortali u li għadha tindaqq sal-lum. (Dan id-dettal kollu ġie meħud mill-istorja kif inkitbet mis-Sur Joseph Mifsud Matrenza). IL-MAESTRO ANTONIO MIRUZZI